CELEX: 32005R1196
Language: hr
Date: 2005-07-22 00:00:00
Title: Uredba Komisije (EZ) br. 1196/2005 od 22. srpnja 2005. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               180
            
         32005R1196
   
               L 194/9
            
            
               SLUŽBENI LIST EUROPSKE UNIJE
            
            
               22.07.2005.
            
         
      UREDBA KOMISIJE (EZ) br. 1196/2005
   od 22. srpnja 2005.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da, pridržavajući se mjera na snazi u Zajednici koje se odnose na sustave dvostruke provjere te prethodni i naknadni nadzor Zajednice tekstilnih proizvoda pri uvozu u Zajednicu, u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od 60 dana.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Pridržavajući se mjera na snazi u Zajednici koje se odnose na sustave dvostruke provjere te prethodni i naknadni nadzor Zajednice tekstilnih proizvoda pri uvozu u Zajednicu, obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi u skladu s odredbama članka 12. stavka 6. Uredbe (EEZ) br. 2913/92 tijekom razdoblja od 60 dana.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. srpnja 2005.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom Vijeća (EZ) br. 493/2005 (SL L 82, 31.3.2005., str. 1.).
   
      (2)  SL L 302, 19.10.1992., str. 1. Uredba kako je zadnje izmijenjena Uredbom (EZ) br. 648/2005 Europskog parlamenta i Vijeća (SL L 117, 4.5.2005., str. 13.).
   PRILOG
   
               Naziv robe
            
            
               Razvrstavanje
               oznaka KN
            
            
               Razlozi
            
         
               (1)
            
            
               (2)
            
            
               (3)
            
         
               Rukavica izrađena pretežno od tkanog materijala. Većina površine rukavice, koju čini poleđina rukavice (osim poleđine prstiju), zglob šake, dio između prstiju, dio palca i stranice ruke, od tkanog je materijala, presvučenog s unutarnje strane slojem necelularne plastike.
               Dlan, prednji dio palca i strane prstiju okrenute prema dlanu, kao i 4 vrha prstiju, od pletene su tkanine, s vanjske strane presvučene necelularnom plastikom.
               Poleđina prstiju i vanjska strana palca izrađene su od celularne plastike, kombinirane s pletenom tkaninom, s obje strane. Na poleđini prstiju i palca, u području zgloba, komadići su gume i tanki sloj gume uz vanjsku stranu kažiprsta.
               U području zgloba šake postoji elastična traka i velcro traka za pričvršćivanje te vrpca za stezanje na kraju rukavice.
               (Vidjeti fotografije br. 635 A + B) (1)
               
            
            
               6216 00 00
            
            
               Razvrstavanje se utvrđuje u skladu s odredbama Općih pravila 1., 3.(b) i 6. o tumačenju kombinirane nomenklature i tekstom oznake KN 6216 00 00.
               Vidjeti također Napomene s objašnjenjem Harmoniziranog sustava uz Opće pravilo o tumačenju 3.(b) i tarifni broj 6216.
               Rukavica se uglavnom koristi za održavanje topline ruku. Tkani materijal od kojeg je pretežno izrađen površinski dio doprinosi zadržavanju topline i predstavlja bitnu značajku proizvoda u smislu Općeg pravila o tumačenju 3.(b).
            
         
      
   
      
   
      (1)  Fotografije su isključivo informativne prirode.